b'\n_START_ARTICLE_\nFujitsu Siemens Computers\n_START_SECTION_\nAjalugu\n_START_PARAGRAPH_\nFujitsu poole pealt hargneb ettev\xc3\xb5tte ajalugu 1980ndate keskpaika, mil liideti Soome Nokia ja Rootsi Ericssoni PC-divisjonid ajal, kui Ericssoni personaalarvuteid tunti nende ergonoomika ja eredate v\xc3\xa4rvide j\xc3\xa4rgi. Nokia Data m\xc3\xbc\xc3\xbcdi Briti firmale International Computers Limited (ICL). Hiljem haaras ICL-i enda alla Fujitsu. Iroonilisel kombel oli Fujitsu algselt Fuji Electric-u andmedivisjon, ning selle nimi tuletati all\xc3\xbcksuse asutaja-firmade nimedest: "Fu" nimest Furukawa Electric zaibatsu, ja "Ji" s\xc3\xb5nast jimensu, mis oli jaapanikeelne transliteratsioon nimest Siemens._NEWLINE_Nokia MikroMikko kompaktarvutite seeria tootmist j\xc3\xa4tkati Espoos Kilo linnaosas asuvates tehastes. Komponente, nagu emaplaate ja Etherneti v\xc3\xb5rguadaptereid toodeti kohapeal seni, kuni tootmine viidi \xc3\xbcle Taiwanisse. Rahvusvaheliselt turustati Fujitsu poolt MikroMikko seeriat ErgoPro nime all._NEWLINE_Saksa pool ettev\xc3\xb5ttest nimega Siemens Nixdorf Informationssysteme oli Nixdorf Computer ja Siemensi andmeside- ja infotehnoloogia-haru liitumise tulemus._NEWLINE_Novembris 2008 anti teada, et Fujitsu ostab \xc3\xa4ra \xc3\xbchisettev\xc3\xb5tte Siemensi osa umbes 450 miljoni euro eest ja tehing l\xc3\xa4ks k\xc3\xa4iku 1. aprillist 2009. Peale \xc3\xbclev\xc3\xb5ttu sai ettev\xc3\xb5te uue nime Fujitsu Technology Solutions. FSC vana koduleht ei ole enam saadaval. Ostuj\xc3\xa4rgselt turustab ettev\xc3\xb5te oma tooteid vaid Fujitsu kaubam\xc3\xa4rgi all._NEWLINE_J\xc3\xa4rglaseks saanud Fujitsu Technology Solutions (FTS) hoiab siiani k\xc3\xa4igus oma Saksamaal tegutsevaid \xc3\xbcksusi. FTS on Euroopa suurim arvutifirma mitme t\xc3\xbctarettev\xc3\xb5ttega L\xc3\xa4his-Idas ja Aafrikas. Peakorter on M\xc3\xbcnchenis.'